KOMENTE TË PËRGJITHSHME

Mbi raportin e monitorimit të 
Grupit 87
Për 4 mujorin e parë të vitit 2026

1. Karakteristikat kryesore të shpenzimeve.


Grupi 87, për vitin 2026, administroi dhe menaxhoi fondet publike sipas nëntë programeve, konkretisht:

· 01130	Shërbimi i Prokurimit Publik
· 01140	e- Qeverisja
· 01150	Shërbime të tjera
· 01320	Shërbime Qeveritare
· 01330	Menaxhimi dhe Zhvillimi i Administratës Publike
· 03310	Shërbimi i Avokaturës Shtetërore
· 05640	Administrimi i Ujërave
· 08480	Mbështetje për Kultet Fetare

Në fund të vitit 2026 situata në lidhje me realizimin në % të shpenzimeve të buxhetit, krahasuar me planin fillestar dhe me ndryshime, paraqitet si më poshtë:

[image: ]

Institucionet e grupit 87, lidhur me shpenzimet totale kanë pasur një realizim jo të mirë në total prej 10.4 % e fondeve të akorduara krahasuar me buxhetin e ndryshuar dhe me planin fillestar të buxhetit. Institucionet e grupit 87, lidhur me shpenzimet korente kanë pasur një realizim prej 15 % e fondeve të akorduara krahasuar me buxhetin e ndryshuar dhe me planin fillestar të buxhetit. Ndërsa lidhur me shpenzimet kapitale situata e realizimit në total është vetëm 1% në raport me planin e rishikuar dhe planin fillestar. 
Për të kuptuar më qartë peshën që zënë secili program, më poshtë paraqitet struktura e shpërndarjes së buxhetit fillestar, atij me ndryshime edhe shpërndarjes së shpenzimeve faktike.


Në përqindje
[image: ]
Sikurse vihet re edhe në tabelën e mësipërme, struktura e shpenzimeve për çdo program kundrejt totalit, sipas planit fillestar, atij me ndryshime dhe realizimit faktik të 4 mujorit të parë të vitit 2026, më shumë se 80%  është në programin 01140 “e-qeverisja” pasi ka peshën më të madhe të shpenzimeve faktike për periudhën. Kjo dominancë është qoftë në shpenzimet korente ashtu edhe në ato kapitale, respektivisht 80% dhe 96.1%. Ndërsa lidhur me shpenzimet faktike të periudhës pesha që zë ky program është përkatësisht 58.5% e shpenzimeve korente dhe 43.5% e shpenzimeve kapitale. Kjo % i atribuohet fondeve të akorduar / shpenzuara për Agjencinë Kombëtare të Shoqërisë së Informacionit dhe Autoritetit Kombëtar për Sigurinë Kibernetike.
Programi “Shërbimi i Prokurimit Publik” paraqet fondet buxhetore të akorduara për Agjencinë e Prokurimit Publik, e cila ka ushtruar veprimtarinë në zbatim të detyrave të ngarkuara sipas fushës së saj të përgjegjësinë.  
 Qëllimi i politikës së Agjencisë së Prokurimit Publik është: “Garantimi i mirëfunksionimit të sistemit të Prokurimit Publik në Shqipëri duke u fokusuar në përmirësimin e legjislacionit dhe të sistemit elektronik të prokurimit duke garantuar përdorim me efikasitet dhe eficencë të fondeve publike”. 
[bookmark: _Hlk215653771]Arritja e  qëllimit të politikës së programit lidhet me realizimin e treguesve të performancës si më poshtë:
· “Numri i procedurave me negocim pa shpallje paraprake në raport me procedurat e përfunduara me fitues në Sistemin e Prokurimit  Elektronik”, i cili parashikohet të jetë në nivelin deri 10%. Për vitin 2026 ai parashikohet 2.4% dhe ky tregues për 4 mujorin e pare të vitit 2026 paraqitet në nivelin 1.2%.
·  “Numri i elementeve të Regjistrave të Parashikimit të Ndryshuar në raport me numrin total të elementeve të regjistrimit me status të pa anuluar”, i cili parashikohet të jetë jo më shumë se 20%. Për vitin 2026 paraqitet si vlere e synuar në nivelin 11%, ndërsa për 4 mujorin e parë të vitit 2026 ka qenë 5.4%.
Objektivi i politikës së këtij institucioni që është: “Rritja e efiçencës së përdorimit të fondeve publike nëpërmjet përmirësimit të legjislacionit të Prokurimit Publik, verifikimit të zbatimit të procedurave, monitorimit të vazhdueshëm të zbatimit të kontratave, dhe garantimit të mirëfunksionimit të sistemit elektronik”, synohet të arrihet nëpërmjet realizimit të treguesve të performancës si më poshtë:
· “Numri i procedurave të asistuara në raport me totalin procedurave të publikuara” i cili parashikohet të jetë në trend rritës për vitin 2026, konkretisht 50% nga 40% që ka qenë për vitin 2025. Lidhur me realizimin për 4 mujorin e parë të vitit 2026 raportohet të jetë realizuar në nivelin 57.7%, pra në tejkalim të planit. 
· “Numri i personave përgjegjës të certifikuar në raport me totalin e personave /enteve kontraktore që kryejnë procedura prokurimi mbi vlerën e vogël”, për vitin 2026 vlera e synuar për këtë objektiv është 50%, i cili rezulton 64%, gjithashtu me tejkalim për 4 mujorin e parë të vitit 2026.
· “Numri i femrave në nivel drejtuese kundrejt totalit”, për vitin 2026 vlera e synuar është 25 dhe 20 gra kanë rezultuar të punësuar në nivel drejtuese.
Produkti kryesor që realizon ky institucion është “Procedura dhe kontrata të kryera” i cili tregon numrin e monitorimeve mbi procedurat dhe kontratat e realizuara. Për periudhën raportuese ky produkt është realizuar në 2,260 monitorime nga 4,000 të planifikuara për vitin 2026, me një kosto faktike 32.1 milion lekë nga 112.3 milion lekë që është planifikuar për vitin 2026. 
Konstatojmë se Agjencia e Prokurimit Publik e ka dërguar raportin e monitorimit për periudhën 4 mujore të vitit 2026 në kohë dhe është paraqitur në MF në datën 1 Qershor. Raporti përmban një analizë narrative lidhur me ecurinë e realizimit të periudhës gjithashtu setin e plotë të Anekseve shoqëruese. Në raportin e monitorimit nun evidentohen detyrime të prapambetura. si ato të trashëguara ashtu edhe ato të krijuara rishtazi. Është bërë pjesë e raportit të dhëna për buxhetim me bazë gjinore konkretisht “Numri i femrave në nivel drejtuese kundrejt totalit”.
Gjithashtu, është paraqitur informacioni lidhur me numrin e punonjësve buxhetore të miratuar në Ligjin vjetor të Buxhetit si edhe ato me kontratë të përkohshme si edhe numrit faktik të punonjësve për periudhën 4 mujore 2026.
Në Programin “Shërbime Qeveritare” përfshihet buxheti i akorduar Drejtorinë e Shërbimeve Qeveritare e cila ka si qëllim të politikës së programit “Realizimi në kohë dhe me standard të lartë cilësie për shërbime ndaj Institucioneve të larta Qendrore Shtetërore,  tre krerëve të shtetit dhe pritje- përcjellje të delegacioneve të huaja. Rritja e cilësisë me kushte bashkëkohore të ambienteve në zotërim të Drejtorisë së Shërbimeve Qeveritare si dhe suksesi financiar i realizuar nëpërmjet dhënies me qira dhe  shërbimit ushqimor për organizimin e aktiviteteve”. 
Arritja e  qëllimit të politikës së programit lidhet me realizimin e treguesve të performancës si më poshtë:
´Ofrimi i  shërbimeve me standard të lartë cilësie, ndaj institucioneve të larta qendrore”;
“Realizimi i  projekteve të reja të investimeve dhe kryerja e investimeve, me qëllim kthimin e vilave dhe rezidencave në mjedise komode bashkëkohore të kërkuara për nivelin e lartë të personaliteteve”. 
Drejtoria e Shërbimeve Qeveritare nuk ka paraqitur raport monitorimi sipas udhëzimit nr. 14, datë 30.05.2023, për të vlerësuar lidhur me realizimin e treguesve të performances për 4 mujorin e parë të vitit 2026.
Në programin “e-qeverisja”, përfshihet buxheti i akorduar për institucionet:
1. Agjencia Kombëtare e Shoqërisë së Informacionit 
2. Autoriteti Kombëtar për Sigurinë Kibernetike
3. Autoriteti Shtetëror për Informacion Gjeohapsinor (ASIG)
Agjencia Kombëtare e Shoqërisë së Informacionit ka paraqitur raportin e monitorimit kryesisht vetëm me një analizë financiare dhe anekset e paraqitura janë jo sipas formateve të përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Pjesë e raportit të dërguar nga AKSHI janë anekset në formatin e udhëzimit të mëparshëm por edhe në këtë formate mungojnë shifrat për sasitë faktike të realizuara për 4 mujorin e parë të vitit 2026. Kërkohet që në vijim, raportimet ti përmbahen formateve të udhëzimit nr. 14, datë 30.05.2023 si për analizën narrativë ashtu edhe për anekset përkatëse. 
Qëllimi i politikes se AKSHI-it është  kryerja e shpenzimeve operative dhe investimeve për sistemet dhe infrastrukturën TI për Agjencinë Kombëtare të Shoqërisë se Informacionit dhe institucionet në vartësi të Këshillit të Ministrave. Këto shpenzime janë hartuar mbështetur në Ligjin nr.43/2023 “Për qeverisjen elektronike”, si dhe Strategjinë Digjitale 2022-2026. Arritja e qëllimit të politikës së programit për AKSHI-in lidhen me realizimin e treguesve të performancës si më poshtë:
‘Mirëmbajtja e sistemeve dhe Infrastrukturës TIK në mbi 722 institucione në varësi të Këshillit të Ministrave;
Garantimi i aksesit në internet dhe intranet në çdo institucion publik ne varësi të Këshillit Ministrave në të gjithë vendin.me një shpejtësi deri në 200 MB, si dhe në të gjitha shkollat e arsimit para-universitar;
Siguria e sistemeve, menaxhimi i risqeve të sigurisë së informacionit, monitorim dhe trajtim i të gjithë incidenteve kibernetike ku AKSHI operon;
Modernizimi i proceseve të prokurimit publik, përdorimi i AI në këto procese. Eliminimi i korrupsionit dhe abuzimit në proceset e prokurimit publik. Krijimi i një mjedisi me efikas dhe transparent për shpenzimet publike.”
Objektivi i politikës së këtij institucioni që është: “Nxitja e investimeve ne fushën e teknologjisë, promovimi i teknologjive të reja në sektorin e shoqërisë se informacionit, edukimi dhe nxitja e përdorimit të teknologjisë se informacionit në masë të gjerë nga publiku”, i cili synohet të arrihet nëpërmjet realizimit të treguesve të performancës si më poshtë:			 “Edukimi dhe nxitja e përdorimit të TIK në masë më të gjerë nga publiku, sidomos nga të rinjtë; Ngritja e Laboratorëve SMART në 615 shkolla  të vendit; dhe Ngritja e Qendrave Rinore”.
Me qëllim përmirësimin e cilësisë së përmbajtjes së raportit duhet dhënë informacion lidhur me ecurinë e tyre për periudhën raportuese si edhe arsyet përkatëse. 
Lidhur me ecurinë e realizimit të produkteve për vitin 2026 evidentojmë se për “Mirëmbajtje sistemesh” realizimi i fondeve për 4 mujorin e parë të vitit është 829 milionë lekë lekë ose 16.9% e planit vjetor. Ndërsa për produktin “Licensa” realizmi i fondeve është rreth 83.9 milionë lekë nga 2.5 miliard lekë ose 3.4% të buxhetit të planifikuar.
Konstatojmë se AKSHI e ka dërguar raportin e monitorimit për periudhën 5 mujore të vitit 2026 dhe është paraqitur në MF në datën 1 Korrik. Raporti nuk është në përputhje me përcaktimet e Udhëzimit nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Ai përmban nuk përmban një analizë narrative lidhur me ecurinë e realizimit të treguesve të performancës gjithashtu nuk ka setin e plotë të Anekseve shoqëruese me informacion të qartë dhe të lexueshëm. Në raportin e monitorimit nuk evidentohen nëse ka apo detyrime të prapambetura. Gjithashtu nuk është paraqitur informacioni lidhur me numrin e punonjësve buxhetore të miratuar në Ligjin vjetor të Buxhetit, ato me kontratë të përkohshme si edhe numrit faktik të punonjësve për periudhën 4 mujore 2026.
[bookmark: _Hlk215138432]Autoriteti Kombëtar për Sigurinë Kibernetike ka paraqitur raportin e monitorimit në kohë dhe sipas formateve të përcaktuara në udhëzimin e monitorimit të buxhetit por analiza duhet të pasurohet me informacion mbi treguesit e performancës duke i pasqyruar saktë ato në formatin e kërkuar në Aneksin nr.4 “Raporti i realizmit të Treguesve të Performancës së programit” duke reflektuar progresin për periudhën për secilin objektiv deri në nivel produkti.
Qëllimi i politikës së institucionit: “Garanton sigurinë për shërbimet e besuara, në veçanti për garantimin e besueshmërisë dhe sigurisë në transaksionet elektronike ndërmjet qytetarëve, biznesit dhe autoriteteve publike, duke rritur efektivitetin e shërbimeve publike e private dhe tregtisë elektronike si dhe përcakton standardet minimale teknike për sigurinë e të dhënave dhe rrjeteve/sistemeve kompjuterike të shoqërisë së informacionit, në përputhje me standardet ndërkombëtare në këtë fushë, me qëllim krijimin e një mjedisi të sigurt elektronik”.
Arritja e  qëllimit të politikës së programit lidhet me realizimin e treguesve të performancës si më poshtë: 
Auditime të infrastrukturave Kritike dhe te Rëndësishme, janë audituar 26 nga 50 infastruktura të planifikuara për vitin 2026 ose ndryshe 52% e planit vjetor;
Vlerësimi i Riskut për infrastruktura kritike, janë planifikuara për vitin 2026 realizimi i 150 raportesh;
Monitorim 24/7 te infrastrukturave te informacionit nëpërmjet platformës Manage Engine, janë monitoruar 30 infrastruktura nga 70 infrastruktura të planifikuara për vitin 2026 ose ndryshe 43% e planit vjetor;
Raportime dhe Menaxhime të Incidenteve kibernetike, janë kryer 8 raporte nga 48 te planifikuara ose 17% e planit vjetor.
Nr. i skedarëve malinje të analizuar ka qenë 169 nga 140 që planifikuar ose ndryshe 121% realizimi.
Numri i raporteve  të analizave  malewere  fushatave të kërcënimeve nga aktorë keqdashës, kanë rezultuar 10 nga 350 e planit vjetor ose 3% e tij.
Numri i raporteve të Vulnerability Assessment, janë kryer 35 raportime nga 72 të planifikuara për vitin 2026 ose ndryshe 49% e planit vjetor;
Numri i indikatorëve të kompromitetit të analizuara, raportohet të jenë analizuar 1,271 indikatorë nga 18,000 të planifikuar ose 7% e planit vjetor;
Numri i trajnimeve kundrejt CII dhe universiteteve, evidentohet të jenë kryer 13 trajnime nga 30 të planifikuar për vitin 2026.
Lidhur me realizimin e fondeve të këtij institucioni rreth 94 milionë lekë është shpenzuar nga 3.1 miliard lekë që ka në dispozicion për vitin 2026. Në raportin e monitorimit është evidentuar se ky institucion nuk ka detyrime të prapambetura si edhe që numri i punonjësve organit të institucionit është 85 sipas organikes dhe vetëm 2 pozicione janë vakant.
Lidhur me përmirësimin e cilësisë së raportimit sugjerojmë që të vlerësohet nëse produkti 98705AA“Akte ligjore dhe nënligjore” është përfaqësues për misionin dhe veprimtarinë kryesore të AKSK.
[bookmark: _Hlk215138884]Autoriteti Shtetëror për Informacion Gjeohapsinor (ASIG) është institucioni i tretë i programit 01140 “e-qeverisja”. Realizmi i fondeve totale për vitin 2026 është 21.1%. Konkretisht, për shpenzimet korente rezulton 29.4 %, ndërsa për shpenzimet kapitale realizimi është 21.1% e buxhetit të akorduar. Ky institucion ka si qëllim “Projektimin, ndërtimin, operimin, mirëmbajtjen e një sistemi gjeohapsionor funksional dhe te integruar (NSDI) i cili prodhon dhe përdor informacionin, dhe njohuri gjeohapsionore sipas standardeve të BE/INSPIRE.
Treguesit e performances në nivel qëllimi janë:
· “Numri i përdoruesve në Gjeoportalin Kombëtar” i cili raportohet të jetë 4,250 përdorues nga 4,380 që planifikohet të arrijë nr. i tyre për vitin 2026;
· Raportohet të jenë 215 përdorues të sistemit ALBCORS nga 230 të planifikuar; 
· 95 km katror harta bazë janë krijuar nga 320 të planifikuara për vitin 2026;
· Nr. i kërkesave për ortoimazheri ka qenë 195milionë nga 641 milionë që planifikohen të bëhen për këtë vit;
· Janë regjistruar 60 mijë kërkesa për shërbime 360 grad nga 220 mijë të planifikuara;
· Janë regjistruar mesatarisht 1,232 IP ditore që aksesojnë Gjeoportalin Kombëtar;
Të gjithë këto tregues performance kanë karakter statik dhe duken me së shumti si produkte sesa si matës performance. Sugjerojmë që të mendohet për përmirësimin e tyre në të ardhmen. Lidhur me realizimin e produkteve të ASIG, raportohet të jetë mirëmbajtur sistemi ALBCORS me kosto 1.9 milionë lekë, si edhe janë planifikuar disa projekte investimi si Ndërtimi i pjesshëm i kornizës Referuese Gjeodezike Shqiptare (faza 6)  me një kosto 33.8 milionë lekë për të cilën nuk ka nisur ende realizimi por pritet të vijoj në muajt në vazhdim, gjithashtu është planifikuar prodhimi i Ortofotove nga fotografitë ajrore historike, blerje dhe instalim pajisjesh për stacionet marografike të Shëngjinit dhe Orikumit, edhe ndërtimi i GIS Kombetar për të cilën gjithashtu nuk ka nisur ende realizimi por pritet të vijoj në muajt në vazhdim.
Programi “Administrimi i Ujërave” ka të akorduara fonde për Agjencinë e Menaxhimit të Burimeve Ujore i cili ka si qëllim të politikës së programit “Mbrojtjen sasiore dhe cilësore te burimeve ujore, shfrytëzimi racional dhe shpërndarja e drejtë e tyre si dhe mbrojtja e gjendjes natyrore të ujërave ndërkufitare në bashkëpunim me vendet fqinje”.
Arritja e  qëllimit të politikës së programit lidhet me realizimin e treguesve të performancës si më poshtë:
“Ulja e informalitetit në përdorimin e burimeve ujore nëpërmjet mekanizmave monitorues dhe ndërgjegjësues me tregues të matshëm rritjen e numrit të aplikimeve për pajisje me leje/autorizim për përdorim të burimeve ujore. 
Inventarizimi i burimeve ujore ekzistuese dhe i te dhënave sasiore e cilësore në lidhje me ato dhe pasqyrimi i tyre ne Kadastrën Kombëtare të Burimeve Ujore me tregues të matshëm rritjen e të dhënave në lidhje me burimet ujore.”
Ky institucion ka kryer aktivitetet dhe realizuar produktet si me poshtë:
Lidhur me produktin “Akte ligjore dhe nënligjore për menaxhimin e integruar të burimeve ujore” gjatë kësaj periudhe është punuar për finalizimin e disa prej draft paketave të disa VKM-ve, procedurat e të cilave kanë nisur që fund të vitit 2025, të cilat synojnë transpozimin e Direktivave të BE, të cilat i janë përcjellë Komisionit Evropian paraprakisht për vlerësim. Gjithashtu ka nisur puna për hartimin e dy prej akteve ligjore të planifikuara për këtë vit, në bashkëpunim me projektin EU4Rivers të cilat gjithashtu synojnë transpozim.
Lidhur me produktin ´Sistemi i furnizimit me të dhëna i Kadastrës Kombëtare të Ujit i përmirësuar, nga AMBU raportohet se sistemi mbi të cilin është ndërtuar dhe editohet Kadastra e Burimeve Ujore paraqet problematika të vazhdueshme, të cilat pengojnë popullimin dhe administrimin e plotë të të dhënave. Arsyet e identifikuara lidhen me faktin se mirëmbajtja dhe përditësimi i sistemit janë përgjegjësi e Agjencia Kombëtare e Shoqërisë së Informacionit (AKSHI), ndërkohë që problematikat ende nuk janë zgjidhur. Në vitin 2023 janë dakordësuar Termat e Referencës për zbatimin e procesit të mirëmbajtjes dhe përditësimit të sistemit, por procesi nuk ka vijuar më tej për shkak të problematikave të reja të evidentuara, të cilat kanë ndikuar negativisht në vijimin e mirëmbajtjes dhe upgrade-it të sistemit. Gjithashtu, mungesa e ofrimit të shërbimeve të mirëmbajtjes nga Esri për software-t mbi të cilat është ndërtuar sistemi i Kadastrës ka ndikuar drejtpërdrejt në funksionalitetin e tij. Gjatë vitit 2026, AMBU do të përpiqet të adresojë dhe zgjidhë këto problematika, edhe me mbështetjen e donatorëve.
Lidhur me Komponentin 2, AMBU disponon informacionin e nevojshëm të përditësuar, i cili është digjitalizuar, përpunuar dhe krijuar sipas standardeve të kërkuara për popullimin e KKBU-së. Këto të dhëna janë publikuar në gjeoportalin kombëtar të Autoriteti Shtetëror për Informacionin Gjeohapësinor (ASIG) në www.asig.gov.al. Të dhënat e përditësuara përfshijnë shtresat mbi lejet e dhëna për përdorimin e burimeve ujore për: hidroenergji, akuakulturë, tregtim me shishe, industri dhe teknologji, përdorime kurative-termale, ujitje, përdorime të tjera, veprimtari në brigje, si dhe për shfrytëzimin e materialeve inerte. Gjithashtu, AMBU ka vijuar procesin e përditësimit dhe administrimit të vazhdueshëm të të dhënave gjeohapësinore në funksion të pasqyrimit të tyre në KKBU.
Produkti “Zbatimi i politikave dhe i dokumenteve strategjik dhe planifikues, me qëllim menaxhimin e integruar të burimeve ujore” është realizuar në masën 28% e fondeve buxhetore (sipas buxhetit të rishikuar). Niveli i këtij treguesi varet nga saktësia e aplikuesve në dokumentet dhe afatet e aplikimit. Gjithsej gjatë 4-mujorit të parë të vitit 2026 janë trajtuar 121 aplikime në total, nga të cilat janë miratuar dhe janë finalizuar me vendimmarrje 19 prej tyre, 60 janë aplikime aktualisht në proces trajtimi, 42 aplikime janë refuzuar për mos-përmbushje të kërkesave për dokumentacion ose të afateve të aplikimit apo plotësimit. 
Raporti i monitorimit i dërguar nga AMBU është dërguar në kohë dhe përmban një analize narrative dhe anekse të pa përditësuara sipas udhëzimit nr. 14 datë 30.05.2023. në vijim kërkohet që raportimi të respektoj përcaktimet e udhëzimit dhe të pasurohet me informacion të hollësishëm lidhur me arsyet e mosrealizimit të fondeve buxhetore.
Në programin “ Shërbimi i Avokaturës Shtetërore” ka të alokuara fondet buxhetore vetëm për institucionin e Avokaturës së Shtetit e cila synon të përmirësojë:
· Përfaqësimin dhe mbrojtjen e interesave të institucioneve shtetërore dhe administratës publike në procese gjyqësore, duke kontribuar në ruajtjen e stabilitetit dhe rendit juridik;
· Ndihmën në formimin e një jurisprudence të qëndrueshme dhe të qartë, duke kontribuar në një interpretim të drejtë të ligjeve dhe rregulloreve, që është i rëndësishëm për garantimin e të drejtave të qytetarëve dhe ndershmërisë së procesit gjyqësor;
· Shpërndarjen e drejtësisë në një mënyrë të drejtë dhe të barabartë, duke siguruar që shteti të veprojë në përputhje me parimet e drejtësisë dhe ligjit, pa i shkelur të drejtat e individëve apo grupeve të caktuara;
· Kontributin në menaxhimin dhe mbrojtjen e resurseve financiare të shtetit, duke ndihmuar që shteti të mos humbasë pasuri dhe fonde nëpërmjet padive të mundshme të palëve të treta që mund të kërkojnë shpërblime të padrejta.

Për vitin 2026, ky institucion ka realizim fondesh prej 94.3 milionë lekë ose 23.9% të planit të buxhetit. Lidhur me shpenzimet korente % e realizimit është 27% e planit fillestar ndërsa për shpenzimet kapitale kanë realizim faktik për periudhën vetëm 1 % e planit.
 Qëllimi i politikës së programit është “Mbrojtja e interesave financiare dhe pasurore të Shtetit Shqiptar”. Arritja e  qëllimit të politikës së programit lidhet me realizimin e treguesve të performancës si më poshtë:
“Përfaqësim dhe këshillim i çdo praktike në mbrojtje të interesave pasurore dhe financiare të Shtetit Shqiptar” që përfshin asistencën juridike ndaj institucioneve shtetërore dhe enteve publike, përmes këshillimit dhe përfaqësimit në gjykatat vendase dhe ndërkombëtare, si dhe “% e praktikave të përfunduara kundrejt praktikave të trajtuara”. Lidhur me realizimin faktik të tyre nuk kemi informacion të raportuar për 4 mujorin e parë të vitit 2026.

Në programin “Mbështetje për Kultet Fetare” janë alokuar fonde vetëm për Komitetin Shtetëror për Kultet i cili ka për qëllim garantimin e një mjedisi, ku çdo bashkësi fetare të shprehë dhe praktikojë lirisht të drejtën kushtetuese të besimit, nëpërmjet mbështetjes financiare nga shteti, me trend rritës. KSHK është një institucion mbështetës i së drejtës të besimit dhe fesë, jo vetëm në mbrojtjen e lirisë së shprehjes, por duke krijuar kushtet optimale për ushtrimin e tyre. 
Për vitin 4 mujorin e parë të vitit 2026, ky institucion ka realizim faktik 211.3 milionë lekë ose 90 % e planit të akorduar. Realizimi i shpenzimeve kapitale ka qenë 9% e planit të rishikuar edhe atij fillestar. 
Për vitin 2026 është miratuar dhe ekzekutuar VKM nr. 212, date 1.4.2026 "Për përcaktimin e masës së financimit, në buxhetin e shtetit 2026, për bashkësitë fetare që kanë nënshkruar marrëveshje me Këshillin e Ministrave”. 
Mbështetur në detyrat funksionale të KSHK-së dhe Planit vjetor të udhëtimeve brenda dhe jashtë vendit, janë kryer takime me drejtues lokalë fetarë e drejtues të pushtetit vendor, janë realizuar pjesëmarrje në veprimtari të organizuara nga bashkësitë fetare në vend e më gjerë, në kuadër të shkëmbimit të eksperiencave të ndërsjella për marrëdhëniet shtet-fe. Në takimet e rrjetit rajonal, janë organizuar takime me homologë dhe besimtarë shqiptarë të Diasporës në Romë Maltë dhe Parma (Itali) në kuadër të rritjes së bashkëpunimit, shkëmbimit të eksperiencave, promovimit të vlerave të bashkëjetesës fetare.

Në programin “Menaxhimi dhe Zhvillimi i Administratës Publike”, përfshihet buxheti i akorduar për institucionet:
1. Shkolla Shqiptare e Administratës Publike
2. Departamenti i Administratës Publike 
Shkolla Shqiptare e Administratës Publike (ASPA), është institucion publik qendror, me autonomi administrative dhe akademike, që ka për qëllim formimin e nëpunësve të pushtetit qendror, pushtetit vendor, si dhe institucioneve të pavarura. Ajo ka për qëllim formimin profesional të nëpunësve civilë, si dhe të çdo individi tjetër, vendas ose të huaj, që nuk është pjesë e shërbimit civil dhe që plotëson kriteret e kërkuara, sipas ligjit 152/2013 “Për nëpunësin Civil” të ndryshuar.
Shkolla Shqiptare e Administratës Publike ka paraqitur raportin e monitorimit sipas formateve të përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. 
ASPA ka raportuar si qëllim të politikës së programit “Ngritjen e kapaciteteteve të administratës publike si dhe mbështetës i rëndësishëm në përmbushjen  e përparësive strategjike të vendit”.	
Arritja e  qëllimit të politikës së programit lidhet me realizimin e treguesit të performancës si më poshtë:
“% e punonjësve të trajnuar të administratës publike kundrejt totalit”, i cili është arritur në masën 7 % të planit ose ndryshe 993,000 pjesëmarrës. 
Raporti i monitorimit të ASPA gjatë 4 mujorit të parë të vitit 2026 ka vetëm një analizë financiare të artikujve buxhetor dhe mungojnë të dhënat jo financiare, psh: nr. i personave të trajnuar, nr. i seanca trajnuese, sa ka qenë nr. i pjesëmarrës nga administrata shtetërore dhe institucionet e pavarura, apo pjesëmarrës nga njësitë e vetëqeverisjes vendore..etj.
Në këtë program bën pjesë edhe Departamenti i Administratës Publike i cili ka si vizion krijimin e një administrate profesionale, të mbështetur në merita, të paanshme dhe të aftë të përballojë sfidat gjithëpërfshirëse të integrimit dhe ato të përmirësimit të ofrimit të shërbimeve ndaj publikut që do të realizohen nëpërmjet zhvillimit të kapaciteteve të nëpunësve të administratës publike, zhvillimit të saj, vënies në funksionim dhe monitorimit të një sistemi modern të menaxhimit të burimeve njerëzore, me qëllim implementimin sa më të mirë të reformës në administratën publike.
Kjo materializohet nëpërmjet qëllimit të programit i cili është:
1.Përmirësimi, zhvillimi, monitorimi i strategjive, politikave dhe proçeseve që zhvillon dhe menaxhon DAP:
2.Përmirësimi i aftësive të nëpunësve të këtyre institucioneve, për arritjen e qëllimit.
3.Krijimi i një administrate të qëndrueshme dhe të aftë për të përballuar sfidat;
4. Rritja e kërkesave për trajnim të nëpunësve të administratës publike qëndrore dhe vendore, sidomos në fushën e aftësive menaxheriale me qëllim përmirësimin e cilësisë së shërbimeve dhe produkteve, si një përgjigje efektive ndaj nevojave për zhvillim të administratës publike.
Për përmbushjen e qëllimit të programit, gjatë vitit 2025 objektivat e DAP janë:
a) Sigurimi i menaxhimit efiçent dhe efektiv të burimeve njerëzore për Departamentin e Administratës Publike si dhe monitorimi i këtij menaxhimi në institucionet e administratës qendrore.
b) Drejtimi dhe menaxhimi i përpjekjeve për reformimin e administratës publike dhe funksionimin e mirëqeverisjes në kuadër të procesit të Integrimit Evropian.
c) Vazhdimi i zbatimit të Strategjisë Ndërsektoriale të Reformës së Administratës Publike (SNRAP) në kuadër të Strategjisë Kombëtare për Zhvillim dhe Integrim (SKZHI), hartimi i akteve ligjore dhe nënligjore në zbatim të kësaj strategjie, si dhe promovimi i punës në tërësi të DAP-dhe sistemeve të menaxhimit të burimeve njerëzore.
d) Përmirësimi i kapaciteteve për implementimin e legjislacionit të shërbimit civil dhe procedura të lehtësuara për zbatim.
e) Fuqizimi i strukturave të administratës publike me qëllim përmirësimin e ofrimit të shërbimeve ndaj publikut.
f) Organizimi i sistemit të pagave në shërbimin civil duke u bazuar në vlerësimin e vendit të punës, të arritjeve vjetore të nëpunësve civilë dhe rezultateve në trajnimet e detyrueshme.
g)  Rritja e efiçencës dhe përgjegjshmërisë së nëpunësve publike.
Lidhur me produktet e realizuara për këtë periudhë raportohet se janë kryer 281  procedura konkurrimi, pranimi, lëvizje paralele dhe ndritje ne detyre nga 840 që janë planifikuar për vitin 2026 ose 33.5% e planit.
Janë monitoruar 290 procese gjyqësore, komisione disiplinore dhe procese monitorimi te kryera nga 620 që planifikohet të bëhen për vitin 2026 ose 46.8% e planit.
Janë realizuar 6 programe dhe raportime të fushës së shërbimit civil nga 65 të planifikuara ose ndryshe vetëm 9.3% e planit vjetor.
Gjithashtu janë hartuar, interpretuar dhe dhënë mendim për 3 akte ligjore dhe nënligjore në kuadër të politikave të ndërmarra në kuadër të zhvillimit profesional nga 140 të planifikuara.
Lidhur me realizmin e shpenzimeve në tërësi për këtë institucion evidentojmë se është 20%. Shpenzimet korente janë realizuar në masën 22% të planit ndërsa shpenzimet kapitale ende nuk kanë realizim për periudhën.
Në programin “Shërbime të tjera” përfshihet fondet e akorduar për institucionet:
1. Autoriteti Kombëtare për Sigurimin e Informacionit te Klasifikuar
2. Komiteti për Pakicat Kombëtare
3. Inspektorati Përgjithshëm
4. Agjencia për Dialog dhe Bashkëqeverisje
5. Agjencia e Auditimit të Programeve të Asistencës
6. Agjencia Kombëtare e Planifikimit te Teritorit
7. Agjencia për Media dhe Informim
8. Agjencia Shtetërore e Programimit Strategjik dhe Koordinimit të Ndihmës
9. Agjencia për Mbështetjen e Vetëqeverisjes Vendore 
10. Drejtoria e Përgjithshme e Antikorrupsionit
11. Kancelaria e Urdhrave dhe Medaljeve
Qëllimi i politikës së Autoritetit Kombëtare për Sigurimin e Informacionit të Klasifikuar është “Sigurimi i informacionit të klasifikuar "sekret shtetëror", të NATO-s, BE-s, shteteve e organizatave të tjera ndërkombëtare.” 
Lidhur me objektivin  e politikës ´Hartimi, implementimi i politikave, standartizimi i masave dhe mbikëqyrja, për mbrojtjen e informacionit të klasifikuar "sekret shtetëror", të NATO-s, BE-së, shteteve e organizatave të tjera ndërkombëtare si dhe marrja e masave dhe organizimi i trajnimeve me qëllim rritjen e nivelit profesional të punonjësve të ministrive dhe institucioneve të tjera” është raportuar se për vitin 2026 kanë pajisur me "Certifikata sigurie (personash, operatorësh ekonomik dhe sistemesh)" 1.399 certifikata duke zbatuar me korrektësi të gjitha detyrimet që rrjedhin nga Ligji nr.10/2023 "Për informacionin e klasifikuar", si dhe legjislacioni administrativ - financiar në fuqi ose ndryshe 43% e planit vjetor. 
Raporti i monitorimit është dorëzuar në kohë por relacioni dhe formatet e Anekseve shoqëruese nuk janë sipas përcaktimeve në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”.
Qëllimi i politikës së Komitetit për Pakicat Kombëtare është “Koordinimi dhe monitorimi i administrimit dhe zbatimit në praktikë i kuadrit ligjor dhe politikave mbi pakicat kombëtare”.
Treguesi i performancës në nivel qëllimi është “Përqindja/numri i rasteve të diskriminimit të pakicave kombëtar kundrejt numrit të rasteve të diskriminimit”, që për 4 mujorin e parë të vitit 2026 raportohet se ka qenë 12%, nga 13% që është targeti  i vendosur për vitin 2026.
Ndërsa objektivi i Komitetit të Pakicave Kombëtare është “Sigurimi i ushtrimit të të drejtave specifike të personave që u përkasin një pakice kombëtare, si një përbërës thelbësor i një shoqërie të integruar dhe që garantojnë mos-diskriminimin dhe barazinë e plotë para ligjit”.
Arritja e qëllimit të politikës lidhet me realizimin e treguesve të performancës si më poshtë: 
“Përqindja e takimeve /aktiviteteve te realizuara kundrejt  takimeve /aktiviteteve te parashikuara” dhe “Përqindja e  projekteve te realizuara kundrejt projekteve të paraqitura”, për të cilat realizimi faktik i raportuar është arritur përkatësisht në masën 66% dhe 60% nga 100% që synohet të arrihet për vitin 2026.
Gjatë periudhës raportuese, janë realizuar 39 aktivitete nga 120 të planifikuara me një kosto faktike prej 13.3 milionë lekë për këtë periudhë ose ndryshe 33% e planit. 
Raporti i monitorimit i dërguar nga KPK i përmban të gjithë informacionin e kërkuar sipas udhëzimit nr. 14 datë 30.05.2023.
Qëllimi i politikës së Inspektoriati të Përgjithshëm është “Realizimi i inspektimeve on-line, nëpërmjet portalit “e-Inspektimi” , për të siguruar programimin e inspektimeve  bazuar mbi vlerësimin e riskut,  dokumentimin e veprimtarisë inspektuese konform ligjit për inspektimin dhe ligjeve sektoriale, duke bashkërenduar  veprimtarinë inspektuese ndërmjet inspektorateve shtetërore, në përmbushje të misionit të Inspektoratit Qendror, për të rritur efektivitetin dhe përgjegjshmërinë e veprimtarisë inspektuese.”.
Arritja e qëllimit të politikës lidhet me realizimin e treguesve të performancës si më poshtë:
“Numri i inspektimeve të realizuara online nga Inspektoratet Shtetërore kundrejt numrit total te inspektimeve të planifikuara” raportohet se janë kryer 19,910 nga 70,512 inspektime të planifikuara, thënë ndryshe rreth 27% e planit vjetor.
“Numri i Inspektorateve Shtetërore që kryejnë inspektime online me bazë risku” për të cilin raportohet të jenë 17 nga 18 inspektorate të planifikuara për vitin 2026;
Ky institucion nuk ka dërguar raportin e monitorimit sipas udhëzimit nr. 14 datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Analiza narative e dërguar përmban vetëm të dhëna lidhur me realizimin e fondeve por nuk ka asnjë të dhënë tjetër të treguesve jo financiar. Për rrjedhojë, kërkojmë që në vijim raportimi të përditësohet në përmbajtje dhe të dërgohet sipas detyrimeve që ka përcaktuar udhëzimi i sipercituar.
Qëllimi i politikës së Agjencisë për Dialog dhe Bashkëqeverisje është “Të realizojë bashkëqeverisjen me qytetarët nëpërmjet gjithëpërfshirjes së tyre në politikëbërje, garantimit të pjesëmarrjes së tyre në procedurat administrative vendimmarrëse dhe rritjes së përgjegjshmërisë e të llogaridhënies së administratës shtetërore. Të realizojë, të nxisë dhe të mbështesë nismat për një shoqëri të hapur dhe për institucione më pranë qytetarëve dhe shoqërisë rinisë dhe aktorëve të tjerë në fusha të ndryshme, si: inovacioni, krijimtaria, rinia, shkenca, arti, kultura etj.”.
Objektivi i Agjencisë për Dialog dhe Bashkëqeverisje është “Ofrimin direkt të shërbimeve publike për të garantuar bashkëqeverisje e gjithëpërfshirje edhe nëpërmjet ndërveprimit në platformën elektronike “Me ty, për Shqipërinë që duam” të qytetarëve, të organizatave jofitimprurëse e të sipërmarrjes private me administratën shtetërore dhe institucionet qeverisëse.”
Treguesi i performances në nivel objektivi është “Numri çështjeve të ardhura/Numrit të çështjeve të zgjidhura” që për vitin 2026 synohet të ariet 45% por në raportimin e 4 mujorit nuk jepen të dhëna sa është ky raport për 4 mujorin e parë të vitit 2026. Në raportin narrativ shënohet se kanë ardhur 6,059 çështje por asnjë e dhënë se si janë adresuar ato.
Gjithashtu, lidhur me organizimin e aktiviteteve dhe eventeve nëpërmjet projekteve dhe programeve për një Shqipëri të hapur dhe për institucione më pranë qytetarëve, shoqërisë civile, rinisë e aktorëve të tjerë në fusha të ndryshme si inovacion, krijimtari, transparencë, arsim, rini, shkencë, art, kulturë dhe grupe interesi, raportohet se janë realizuar 71 aktivitete nga 400 të planifikuara për vitin 2026.
ADB ka dërguar raportin e monitorimit brenda afateve por konstatojmë se aneksi nr. 4 nuk ka të reflektuara siç duhet të dhënat e hedhura në Formatin 2 të PBA-së. Të njëjtat angazhime edhe tregues duhet të rezultojnë në Anekset e monitorimit që më pas të monitorohen sipas formatit të përcaktuar në udhëzimin nr. 14 datë 30.05.2023.

Qëllimet e Politikës së Programit për Agjencinë e Auditimit të Programeve të Asistencës Akredituar nga Bashkimi Evropian është “Kryerja e veprimtarisë audituese me qëllim verifikim e vërtetësisë, saktësisë së raporteve dhe pasqyrave financiare vjetore , si dhe llogarive vjetore që mbështesin këto pasqyra”.
Arritja e qëllimit të politikës lidhet me realizimin e treguesve të performancës si më poshtë: 
“Norma e uljes së pasaktësive dhe pavërtetësive të raporteve dhe pasqyrave/deklaratave financiare vjetore, si dhe të llogarive vjetore që mbështetin këto pasqyra/deklarata”.  Për këtë tregues raportohet se është arritur norma e synuar prej 67% të rasteve të audituara edhe pse jemi në 4 mujorin e parë të vitit.                                                                  
“Ulja e paligjshmërisë dhe parregullsisë së transaksioneve përkatëse” Lidhur me këtë tregues vlera e raportuar është 70 % aq saç është edhe vlera e synuar për gjithë vitin 2026.
“Nr. i femrave në nivele drejtuese” raportohet e arritur gjithashtu sipas planit 22%.
Lidhur me sa më sipër evidentojmë se ky institucion vijon të mbajë në të njëjtin nivel synimet edhe pse këto vlera kanë qenë të arritura që në vitin 2025. Ndërkohë që në Format 2: Formati standard i përgatitjes së kërkesave buxhetore PBA 2026-2028 vlera e synuar për treguesin “Ulja e paligjshmërisë dhe parregullsisë së transaksioneve përkatëse”, ka qenë 80%. 		
Ndërsa lidhur me produktin ´Auditime të kryera për sistemin e menaxhimit dhe kontrollin e fondeve IPA të menaxhimit të decentralizuar’, raportohet të jenë kryer 6 nga 21 auditime të planifikuara për vitin 2026 me një kosto faktike prej 14.7 milionë lekë ose thëne ndryshe 29 % e planit vjetor.	
Agjencia Kombëtare e Planifikimit të Territorit nuk ka paraqitur raport monitorimi sipas përcaktimeve të Udhëzimit nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”.
Qëllimi i politikës së Agjencisë për Media dhe Informim është “Të sigurojë transparencën në lidhje me politikat, aktivitetet, projektet, eventet, si dhe qëllimin, objektivat, risitë apo problematikat që zgjidhen nëpërmjet akteve të Këshillit të Ministrave dhe të akteve të tjera të Ministrave dhe çdo Institucioni të administratës shtetërore” 
Arritja e qëllimit të politikës lidhet me realizimin e treguesve të performancës si më poshtë: 
“Informimi i institucioneve mbi raportimet mediatike; prodhimi i përmbajtjes për komunikimin publik të qeverisë dhe përgatitja e sondazheve qeveritare;
Informimi i qytetarëve mbi nismat, vendimet dhe politikat e qeverisë përmes të gjitha mjeteve të komunikimit masiv;
Informimi i medias mbi vendimet dhe politikat e qeverisë, si dhe menaxhimi i marrëdhënieve me gazetarët që ndjekin aktivitetin e qeverisë;
Dhënia e informacionit te qytetarët dhe media mbi veprimtarinë e Ministrive dhe Agjencive të varësisë, si dhe informimi i gazetarëve mbi çështje që lidhen me punën ndërsektoriale të Qeverisë; 
Organizimi i aktiviteteve publike të Kryeministrit dhe Kryeministrisë si dhe realizimi i produksionit dhe postproduksionit të materialeve për publikim, lidhur me këto organizime.

Për të gjithë këto tregues nga ana e agjencisë raportohen si të realizuara sipas planit vjetor konkretisht janë realizuar 114 postime në webside, 49 fjalime te zbardhura, deklarata për shtyp, njoftime për media dhe konferenca, 106 produksione dhe evente, 7 fjalime të përgatitura për KM dhe 132 fjalime dhe komunikime publike të ministrave dhe të shpërndara në media.
Lidhur me numrin e kërkesa në total raportohen të jenë 7.102 kërkesa të cilat janë realizuar me një kosto faktike prej 42.5milionë lekë. Realizmi i fondeve për AMI rezulton 28% e fondeve të akorduara. 
Raporti narrativ i monitorimit të AMI duhet të përmbajë gjithashtu një analizë jo financiare të treguesve të performances. Gjithashtu treguesit dhe vlerat e synuara duhet të jenë të njëjta me ato që janë plotësuar në Formatin 2: Formati standard i përgatitjes së kërkesave buxhetore PBA 2026-2028.

Agjencia Shtetërore e Programimit Strategjik dhe Koordinimit të Ndihmës nuk ka 
dërguar raport monitorimi sipas detyrimit të përcaktuar në udhëzimit nr.14 datë 30.05.2023.
Qëllimi i politikës së Agjencisë për Mbështetjen e Vetëqeverisjes Vendore është “Dhënie e ndihmës për garantimin e vazhdueshmërisë së funksioneve dhe shërbimeve publike, në nivel vendor, në kuadër të zbatimit të politikës shtetërore në qeverisjen vendore dhe decentralizimit” që lidhen kryesisht me:
a) Mbështetjen e Ministrit të Shtetit për Pushtetin Vendor, në përgatitjen e mendimeve për projektakte ose dokument tjetër, që kanë të bëjnë me çështje që lidhen me njësitë e vetëqeverisjes vendore ose decentralizimin;
b) Monitorimin e zbatimit të Strategjisë Ndërsektoriale për Decentralizimin dhe Qeverisjen Vendore dhe planin përkatës të veprimit;
c) Informimin periodik të institucioneve publike, grupeve të interesit dhe qytetarëve për çështjet që lidhen me vetëqeverisjen vendore;
d) Sigurimin e informacioneve lidhur me çështjet e vetëqeverisjes vendore, me qëllim koordinimin e institucioneve publike qendrore dhe vendore për zgjidhjen e problematikave të ndryshme, si dhe harton raporte e analiza periodike për këto çështje;
e) Ofrimin e këshillimit ligjor ose teknik për njësitë e vetëqeverisjes vendore, vetëm ose në bashkëpunim me struktura të tjera, për ushtrimin ose përmirësimin e punës në ushtrimin e funksioneve të tyre etj.” 
Për arritjen e qëllimit të politikës, nga AMVV raportohen lidhur me realizimin e treguesve të performancës, si më poshtë:
Konsultimi i Akteve ligjore dhe nënligjore (Këshilli Konsultativ, SNDQ, paketa ligjore NJVV), janë dërguar për konsultim 93 akte ligjore dhe nënligjore për 4 mujorin e parë të vitit 2026;
Numri i bashkive fituese të Grantit të Performancës (GP), raportohet të jenë 61 bashki për vitin 2026;
Ngritja dhe Fuqizimi i kapaciteteve në nivel vendor, për periudhën raportuese janë trajnuar 628 punonjës në nivel vendor;
Përgatitja e planeve dhe projekteve zhvillimore për NJVV, raportohet të jenë përgatitur 21 nga 80 plane dhe projekte të synuara për tu përgatitur dhe monitoruar për vitin 2026.
Kosto faktike për zhvillimin e këtyre aktiviteteve ka qenë 59.7 milionë lekë.
Drejtoria e Përgjithshme e Antikorrupsionit nuk ka përcellë pranë MF raport monitorimi për 4 mujorin e parë të vitit 2026. 
Misioni i Kancelarisë së Urdhrave dhe Medaljeve është garantimi i mbështetjes së plotë institucionale, administrative dhe teknike për autoritetet kompetente, në funksion të ushtrimit të përgjegjësive të tyre për dhënien e dekoratave shtetërore, në zbatim të ligjit nr. 93/2022 “Për dekoratat në Republikën e Shqipërisë” dhe akteve nënligjore të nxjerra në mbështetje të tij. Përmbushja e këtij misioni materializohet përmes qëllimit të programit buxhetor, i cili konsiston në sigurimin e një sistemi funksional, transparent dhe efektiv për administrimin dhe dhënien e dekoratave shtetërore, në përputhje me kuadrin ligjor në fuqi.
Treguesit e performancës në nivel qëllimi për periudhën raportuese janë si më poshtë:
· Promovimi i barazisë gjinore në procesin e vlerësimit dhe dekorimit, duke rritur përfaqësimin e grave në listën e të propozuarve, tregues ky i orientuar drejt promovimit të barazisë gjinore, me synim rritjen graduale të pjesëmarrjes së grave në totalin e përfituesve të dekoratave. Vlera e synuar për periudhën raportuese ka qenë 35%, ndërsa vlera e arritur rezulton 12%, pasi nga totali i propozimeve për dekorim, 2 kandidatë kanë qenë kandidate gra. 
· Përqindja e dekoratave të prodhuara që përputhen plotësisht me specifikimet e kërkuara, tregues ky për të cilin është përcaktuar si objektiv realizimi në nivelin 100%. Ky tregues për 4 mujorin e parë nuk ka vlera faktike pasi nuk është zhvilluar asnjë procedurë prokurimi për vitin 2026. 
Për 4 mujorin e parë të vitit 2026 dhe në vijim, objektivi kryesor i KUMR-së ka qenë: “Rritja e cilësisë së vlerësimit dhe përzgjedhjes së propozimeve për dekorim, me qëllim që të sigurohet përputhshmëri më e lartë mes propozimeve dhe kritereve ligjore për akordimin e dekoratave”. Në funksion të përmbushjes së këtij objektivi janë përcaktuar dy tregues kryesorë të performancës:
· Dekorata të akorduara kundrejt totalit të propozuar, i cili synon të masë efikasitetin dhe cilësinë e procesit të përzgjedhjes. Rritja graduale e këtij raporti kontribuon në forcimin e transparencës dhe besueshmërisë së procesit të dekorimeve, si edhe në përmirësimin e cilësisë së propozimeve të paraqitura nga institucionet përkatëse. Vlera e synuar për vitin 2026 është 75%, ndërsa vlera e arritur për periudhën raportuese rezulton në masën 59%. 
· Përqindja e dekorimeve për gra kundrejt totalit, tregues ky që synon rritjen graduale të pjesëmarrjes së grave në totalin e përfituesve të dekoratave. Vlera e synuar është 40% dhe deri në 4 mujorin e parë të vitit 2026 kjo përqindje rezulton 20%. 
Për vitin 2026, KUMR ka realizuar produktin “Dekorata të akorduara” për shtetas shqiptar dhe të huaj, konkretisht janë akorduar gjithsej 7 dekorata nga 500 të planifikuara për vitin 2026 dhe janë shfrytëzuar afërisht 15% të fondeve të akorduara. Sa i përket planit të prokurimit raportohet se ato janë në proces dhe pritet vijimi pagesave në muajt në vijim. 

2. Informacion mbi volumin dhe madhësinë e ndryshimit të buxhetit
Në mijë lekë
	Programi
	Buxheti Fillestar
	Buxheti i rishikuar
	Diferenca

	 01130 
	 Shërbimi i Prokurimit Publik 
	        113,184 
	      113,284 
	              100 

	 01140 
	 e- Qeverisja 
	   18,922,635 
	 18,923,335 
	              700 

	 01150 
	 Shërbime të tjera 
	     1,597,084 
	   1,598,832 
	           1,748 

	 01320 
	 Shërbime Qeveritare 
	        400,000 
	      400,000 
	                -   

	 01330 
	 Menaxhimi dhe Zhvillimi i Administratës Publike 
	        305,320 
	      305,720 
	              400 

	 03310 
	 Shërbimi i Avokaturës Shtetërore 
	        393,864 
	      394,164 
	              300 

	 05640 
	 Administrimi i Ujërave 
	        148,933 
	      252,133 
	       103,200 

	 08480 
	 Mbështetje për Kultet Fetare 
	        234,350 
	      234,550 
	              200 

	 
	 
	   22,115,370 
	 22,222,018 
	       106,648 



Rezultojnë ndryshime të detajimit fillestar dhe të atij të nxjerrë nga sistemi i thesarit për 4 mujorin e parë të vitit 2026, kjo për shkak të ndryshimeve të ndodhura përmes:
Shtesës së Fondit të Veçantë në vlerën 3.350 mijë lekë, miratuar me shkresat nr. 1686/1 prot., datë 16.02.2026, dhe nr. 3058/1 Prot., datë 26.02.2026 (ne total 3,648 mijë lekë). 
Shtesa për Agjencinë e Menaxhimit të Burimeve Ujore prej 103 milionë lekë në total e cila është shtuar për Projektin BE për Ujin (ADA & BE) shpenzime kapitale me financim i huaj (Kap.02) në vlerën 93 milionë lekë dhe kosto e TVSH-së (Kap.04) në vlerën 10 milionë lekë.
Komente të tjera
Më poshtë gjeni listën me institucionet që ndodhen në këtë grupim sipas programeve përkatëse.

1087001	01130	Agjencia e Prokurimit Publik
1087004	01150	Autoriteti Kombëtar për Sigurinë e Inforacionit të Klasifikuar 
1087005	01150	Komiteti për Pakicat Kombëtare 
1087006	01140	Agjencia Kombëtare e Shoqërisë së Informacionit 
1087011	01150	Inspektoriati Përgjithshëm 
1087013	01140	Autoriteti Shtetëror Gjeohapsinor (ASIG) 
1087014	01330	Shkolla Shqiptare e Administratës Publike 
1087015	01330	Departamenti i Administratës Publike 
1087016	05640	Agjencia e Menaxhimit të Burimeve Ujore 
1087019	01150	Agjencia për Dialog dhe Bashkëqeverisje 
1087026	01150	Agjencia e Auditimit të Programeve të Asistencës 
1087027	01140	Autoriteti Kombëtar për Sigurinë Kibernetike 
1087033	03310	Shërbimi i Avokaturës së Shtetit 
1087034	01150	Agjencia Kombëtare e Planifikimit të Territorit 
1087040	01150	Agjencia për Media dhe Informim 
            1087041	01150	Agjencia Shtetërore e Programimit Strategjik dhe Koordinimit të Ndihmës
1087042 	01150  Agjencia për Mbështetjen e Vetëqeverisjes Vendore
1087045	01150   Drejtoria e Përgjithshme e Antikorrupsionit 
1087046	Kancelaria e Urdhrave dhe Medaljeve
Shënim: Institucionet e mësipërme me të kuqe nuk i kanë dërguar raportimet për 4 mujorin e parë të vitit 2026. 
image1.emf
 Korente Investime  Korente Investime  Korente Investime  KorenteInvestime KorenteInvestime

01130 Shërbimi i Prokurimit Publik

112,184         1,000            112,284        1,000            32,149          262             29% 26% 29% 26%

01140 e- Qeverisja

11,619,532    7,303,103     11,620,232   7,303,103     1,308,064     31,327        11% 0% 11% 0%

01150 Shërbime të tjera

1,377,804      219,280        1,379,552     219,280        355,280        20,368        26% 9% 26% 9%

01320 Shërbime Qeveritare

400,000         -               400,000        -                136,000        -              34% - 34% -

01330

Menaxhimi dhe Zhvillimi i 

Administratës Publike

280,120         25,200          280,520        25,200          60,916          1,796          22% 7% 22% 7%

03310 Shërbimi i Avokaturës Shtetërore

347,164         46,700          347,464        46,700          93,739          498             27% 1% 27% 1%

05640 Administrimi i Ujërave

148,933         -               149,133        103,000        40,228          17,713        27% - 27% 17%

08480 Mbështetje për Kultet Fetare

233,350         1,000            233,550        1,000            211,203        92               91% 9% 90% 9%

14,519,087    7,596,283     14,522,735   7,699,283     2,237,580     72,057        15% 1% 15% 1%

Realizimi në % me 

planin fillestar

Realizimi në % me 

planin e ndryshuar



TOTALI

Plani i rishikuar 2026 Fakti 4M 2026 Plani Fillestar 2026


image2.emf
 Korente Investime  Korente Investime  Korente Investime

01130 Shërbimi i Prokurimit Publik 0.8% 0.0% 0.8% 0.0%

1.4% 0.4%

01140 e- Qeverisja 80.0% 96.1% 80.0% 94.9% 58.5% 43.5%

01150 Shërbime të tjera 9.5% 2.9% 9.5% 2.8% 15.9% 28.3%

01320 Shërbime Qeveritare 2.8% 0.0% 2.8% 0.0% 6.1% 0.0%

01330

Menaxhimi dhe Zhvillimi i 

Administratës Publike

1.9% 0.3% 1.9% 0.3%

2.7% 2.5%

03310

Shërbimi i Avokaturës 

Shtetërore

2.4% 0.6% 2.4% 0.6%

4.2% 0.7%

05640 Administrimi i Ujërave 1.0% 0.0% 1.0% 1.3% 1.8% 24.6%

08480 Mbështetje për Kultet Fetare 1.6% 0.0% 1.6% 0.0% 9.4% 0.1%

100.0% 100.0% 100.0% 100.0% 100% 100.0% TOTALI

Grupi 87

Struktura e planit fillestar Plani i rishikuar 2026 Fakti 4M 2026


